સાયરાએ પોલીસને જણાવ્યું કે, બે વર્ષ પહેલાં ઈસરાફિલે તેને જાણ કર્યા વગર જ લગ્ન કરી લીધા હતાં. હવે તેનો એક દીકરો પણ છે. તેને જ્યારે આ વિશે ખબર પડી ત્યારે તેણે રહીમને તેની સાથે દગો થયો હોવાની વાત કરી. ત્યારે રહીમે તેને જણાવ્યું કે, ટ્રેનમાં થયેલી મુલાકાત પછી તે પણ સાયરાને એકતરફી પ્રેમ કરવા લાગ્યો હતો. તેથી રહીમને ખબર પડી કે સાયરા ઈસરાફિલથી નારાજ છે તો તેણે તેને રસ્તામાંથી કાઢી દેવાનું નક્કી કર્યું. છેલ્લાં કેટલાક સમયથી સાયરા અને રહીમ એકબીજાના પ્રેમમાં હતા. રહીમ ઘટનાના એક દિવસ પહેલાં જ ગામડેથી આવ્યો હતો અને તેણે સાયરા સાથે મુલાકાત કરી હતી. તે દરમિયાન જ તેમણે એક ચપ્પુ ખરીદ્યું અને ઈસરાફિલની હત્યાનું કાવતરું ઘડ્યું.